Решение на Общия съд от 26 юли 2023 г. — Rada Perfumery/EUIPO — Prada
(„RADA PERFUMES“)
(Дело T-439/22)1
(Марка на Европейския съюз — Производство по възражение — Заявка за фигуративна марка на Европейския съюз „RADA PERFUMES“ — По-ранни фигуративни марки на Европейския съюз „PRADA“ — По-ранна фигуративна марка на Европейския съюз „PRADA MILANO DAL 1913“ — Относително основание за отказ — Вероятност от объркване — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Rada Perfumery SRL (Клуж-Напока, Румъния) (представител: E.-M. Dicu, avocate)
Ответник: Служба на Европейския съюз за интелектуална собственост (представители: A. Ringelhann и T. Frydendahl)
Друга страна в производството пред апелативния състав на EUIPO, встъпила в производството пред Общия съд: Prada SA (Люксембург, Люксембург) (представител: G. Casucci, avocat)
Предмет
С жалбата си на основание член 263 ДФЕС жалбоподателят иска отмяна и изменение на решението на втори апелативен състав на Службата за Европейския съюз за интелектуална собственост (EUIPO) от 12 април 2022 г. (преписка R 1610/2021-2)
Диспозитив
Отхвърля жалбата.
Осъжда Rada Perfumery SRL да понесе, освен направените от него съдебни разноски, и тези на Prada SA
Осъжда Службата на Европейския съюз за интелектуална собственост (EUIPO) да заплати направените от нея съдебни разноски.
____________
1     ОВ C 326, 29.8.2022 г.